Padders Hug Microsuede EE Fit: Purple/Lavender: 4 - £29.95 - A fabulous range of Padders Hug Microsuede Ee Fit Purplelavender 4 from Footwear Solutions
Padders Hug Microsuede EE Fit: Purple/Lavender: 4
Footwear Solutions - Sun Aug 25 15:08:43 BST 2019 [web4] 10 feite oor Oscar-wenner Cate Blanchett | SARIE
10 feite oor Oscar-wenner Cate Blanchett	deur SARIE.com-span
Die aktrise Cate Blanchett het vanjaar haar tweede Oscar vir beste aktrise gewen. Sy is al vier ander kere vir Oscars benoem. Sy het Sondagaand die Oscar vir beste aktrise gekry vir haar spel in Blue Jasmine, tien jaar nadat sy dié toekenning as Katharine Hepburn in The Aviator verower het. Die aktrise het vroeër vanjaar vertel dat sy in ’n stadium gedink het sy is nie opgewasse vir haar rol in Blue Jasmine nie. Lees hier waarom.
Die beeldskone aktrise is in 1969 in Australië gebore – haar pa was ’n Amerikaner, maar haar ma was van Australië. Sy het by Australië se National Institute of Dramatic Art as aktrise gekwalifiseer.
Die ontwerper en skoonheidsreus Giorgio Armani is mal oor Cate, wat die gesig is van sy nuwe parfuum, Armani Sì. Hy het haar al as wonderlik en een van Hollywood se koninklikes beskryf. “Nie net was sy ’n visioen op die rooi tapyt nie, maar haar ontvangstoespraak het die mag en glorie van een van ons tyd se grootste aktrises bewys,” het hy gesê nadat sy vanjaar haar Oscar-toekenning ontvang het.
Die aktrise het Bob Dylan gespeel in die 2007-rolprent I’m Not There. In dié fliek het ses karakters verskillende aspekte van die ikoniese sanger se lewe uitgebeeld. Sy was benoem vir ’n Oscar vir beste ondersteunende aktrise vir dié rol. Christian Bale, Heath Ledger en Richard Gere was ook in dié fliek.
Vier van Cate se ses Oscar-benoemings was vir rolle waarin sy karakters wat regtig geleef het, gespeel het: koningin Elizabeth I (Elizabeth en Elizabeth: The Golden Age), Katharine Hepburn (The Aviator) en Bob Dylan (I’m Not There). Boonop het sy met haar eerste Oscar-oorwinning (toe sy Katharine Hepburn gespeel het) ook die eerste persoon geword wat ’n Oscar wen vir haar vertolking van ’n Oscar-wenner.
Cate is die middelste kind in haar gesin. Haar ouer broer, Bob, is ’n rekenaarprogrammeerder – haar seun, Roman, se middelnaam is ook Bob. Kleinsus Genevieve werk ook in die kunste – sy is ’n teater-ontwerper.
Cate Blanchett in ‘Blue Jasmine’. FOTO: YouTube
BRONNE: IMDB & cate-blanchett.com